Nezahrávaj sa so mnou ako budovať oddaný a plnohodnotný vzťah - Mihalec, Gábor; Vilčeková, Zuzana; Muntágová, Ľubomíra (Vrútky Advent Orion, 2020)
Gábor Mihalec je licenciovaný a odborne vzdelaný párový a rodinný terapeut z Maďarska. Vo svojej práci s pármi hlboko prenikol do dynamiky manželstva vo všetkých jeho fázach. Zastáva názor, že pokiaľ dokážeme rozpoznať nevedomé vzory, ktoré ovládajú naše životy, máme predpoklad meniť vzťahy k lepšiemu. Jeho cieľom je pomáhať párom prostredníctvom osvedčených techník, ktoré prakticky aplikujú všetko, čo ponúka najnovší vedecký výskum. Popri svojej bohatej praxi vedie párové semináre v Maďarsku a ďalších krajinách Európy a sveta. Pri písaní tejto neoceniteľnej knihy využil nielen vlastné bádania a skúsenosti, ale aj poznatky najlepších svetových odborníkov v tejto oblasti. Gábor Mihalec získal doktorát v odbore pastorálnej psychológie. So svojou ženou Dorou majú dve deti - Viktora a Bogi. Na trhu existuje množstvo kníh o zvádzaní a nevere. Väčšina prináša rady na zvládnutie traumatických udalostí až potom, ako sa udejú. Táto kniha však volí odlišný prístup - ponúka čitateľom praktickú pomoc, ako dlhodobo udržať vzťah nedotknutý a zdravý. Pomáha im uvedomiť si "skryté" hry a pravidlá vo vzťahoch, akúsi nevedomú dynamiku manželstva, aby boli následne menej zraniteľní a vedeli predísť nevere už v jej raných fázach, teda ešte predtým, než sa vôbec objaví v mysli človeka. Autor preto čitateľa sprevádza všetkými etapami nevery až do okamihu, keď sa podvádzajúci partner rozhodne, že viac nebude neverný. Táto kniha, ktorá vychádza z pätnásťročnej terapeutickej praxe a empirického výskumu, vám pomôže ochrániť hranice vášho vzťahu, udržiavať v ňom atmosféru intimity a dôvery a zvládnuť akúkoľvek životnú skúsenosť, ktorá by mohla ovplyvňovať vašu súčasnosť. Príklady zo skutočného života ponúkajú praktické podnety a riešenia pre každodenný život, ktoré môžu byť pre ľudí v dnešnom rýchlom svete majákom na rozbúrenom mori.
,,Akvizíciu podporil z verejných zdrojov Fond na podporu umenia". R.2021
Keywords: partnerské vzťahy; nevera; manželstvo; Partner relationships; Adultery; Marriage; príručky; Handbooks, manuals, etc